Kjøkkelvik

Kjøkkelvik er et boligområde og dalføre i Loddefjord i den vestlige del av Laksevåg bydel i Bergen, beliggende på vestsiden av Lyderhorn. I nord ligger Byfjorden og Skålevik, i vest Olsvik, og i sør Loddefjorddalen. norgeskart.no 

I middelalderen tilhørte gården Allehelgenskirken og i 1536 tilfalt den kronen. På 1600-tallet var den eid av byborgere og ble ansett som en av de større gårdene i Laksevåg. Den ble del i flere gårdsbruk, mens hovedbruket ble brukt som lystgård.

Området består i dag mest av eneboliger og noe blokkbebyggelse. Her ligger også Kjøkkelvik skole og Statens dykkerskole (nå del av Høgskolen i Bergen). Hovedveien heter Kjøkkelvikveien.

Kjøkkelvik omfattes av grunnkretsene Kjøkkelvik og Lyderhorn i Bergen kommune, som hadde til sammen 2 611 innbyggere 1. januar 2012, og et samlet areal på 2,31 km² som inkluderer store deler av Byfjellet Lyderhorn i øst.

 Referanser 

alt=|miniatyr|venstre|Strøk og boligområder i Bergen kommune

Kategori:Laksevåg